Lav et referat af nedenstående tekst:

Tekst:
Vi har endnu ikke fået en nordjysk Michelin-stjerne på nogen af vores spisesteder, men det betyder ikke, at guiden, der bliver udgivet af den franske dækproducent, ikke har sit øje rettet mod Nordjylland. For nyligt har de udgivet den såkaldte grønne Michelin-guide. Den dropper det ellers store fokus på spisesteder, og anbefaleer attraktioner rundt omkring i verden. Og her er Nordjylland ganske fornemt repræsenteret. Hele 23 nordjyske attraktioner som for eksempel Jomfru Ane Gade, Råbjerg Mile og Voergaard Slot. Alene i Frederikshavn Kommune har de fået fire anbefalinger i den nye rejseguide. - Det med mad det er meget kendt, det er helt åbenlyst for enhver. Det sælger billetter og giver opmærksomed. Michelins Guide er også et kvalitetsstempel for attraktionerne, fordi det er med til at sige, at der er nogle ting at rejse efter og ting at besøge, fortæller René Zeeberg, der er turistchef for Turisthus Nord i Frederikshavn Kommune. I Frederikshavn Kommune er det Skagens Museum, Michael og Anna Anchers hus, Råbjerg Mile og Sæby Kirke, der er nævnt i guiden. - Jeg tror, det kommer til at give flere turister. Vi har mange turister i forvejen, så hvor mange og hvor lidt er svært at sige, men når fire attraktioner bliver peget ud, så er det noget, der giver opmærksomhed og gavner hele området, fortæller René Zeeberg. Du kan se alle Michelinguidens nordjyske anbefalinger her.

Referat:
Den kendte spiseguide anmelder andet end spisesteder. Den har også lavet en rejseguide, hvor 23 nordjyske turistattraktioner indgår.